Margaret Clarke-Kwestie

Margaret Clarke-Kwestie yɛ Ghana ɔmanyɛnyi dada na ɔsoafo abadziekyir a ɔhwɛ apɔwmudzen mu nsɛm do fitsi afe 1993 kesi afe 2001 mu wɔ Rawlings aban mu. Afe 1996 Ghana ambatow kɛse no mu no, ɔdze 52.20% dzii nkonyim dɛ mbrahyɛbaguanyi ma Ga South ambatow mpasua dze nam National Democratic Congress do.

 Abrabɔ Ahyɛse na Nwomasua 
Clarke-Kwestie yɛ Ghananyi, afei nna ɔyɛ panyin a ɔhwɛ toto ɔmansikasɛm na eguadzi do wɔ asoɛe a ɔhwɛ Sikasɛm na Eguadzi nhyehyɛɛ do ansaana ɔreba amanyɛsɛm mu dɛ mbrahyɛbaguanyi ma Ga South ambatow mpasua, ɔsoafo abadziekyir dada a ɔhwɛ apɔmudzen na nwomasua do na ɔmansoafo wɔ ɔmampanyin ne dwumadzibea. Clarke-Kwestie soom dɛ ɔhwɛfo wɔ Oil Research ahyehyɛdze mu, Scientific Instrumentation Centre of CSIR na GIHOC Cannery wɔ Nsawam. Ɔayɛ ɔhwɛfo wɔ EIC fitsi afe 1984 mu. Clarke-Kwesie bɛyɛɛ Ghana nanmusifo wɔ Republic of South Korea wɔ afe 2009 mu. Nna ɔsan yɛ kwankyerɛfo wɔ Enterprise Group na panyin wɔ Enterprise Group Limited.

 Amanyɛsɛm 
Wodzii kan paaw Clarke-Kwestie dɛ mbrahyɛbaguanyi maa Ga South ambatow mpasua a ɔwɔ Nkran Kuropɔn Mantɔw mu wɔ Ghana wɔ afe 1996 Ghana ambatow kɛse no mu dze nam National Democratic Congress do, iyi maa ɔbɛyɛɛ kuwba wɔ mbrahyɛbagua a ɔtɔ do ebien wɔ 4th republic mu wɔ Ghana. Onyaa amba dodow 49, 758 a egyina hɔ ma 52.20% fi amba dodow a wɔtoow no mu. Odzii nkonyim tsiaa Eric Busby Quartey-Papafio a ɔwɔ National Democratic Congress, onyaa amba 19, 180 a egyina hɔ ma 20.10%, Jesse Nii Adu Commey Randol a ɔwɔ Convention People's Party, onyaa amba 3, 092 a egyina hɔ ma 3.20%, Daniel Addoquaye Pappoe a ɔwɔ People's National Convention, onyaa amba 2, 416 a egyina hɔ ma 2.50% na Amekah Kwadzo John a ɔwɔ Great Consolidated Popular Party, onyaa amba 1, 485 a egyina hɔ ma 1.60%.

 Mbaoedze 

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001